# 4.1. Guión e ensaio

# A traballar o guión!

O primeiro paso para unha gravación profesional é ter un guión claro.

Traballar ben o texto permite que a túa voz soe natural e segura.

Canto máis ensaies, máis fácil será captar a atención de quen te escoita.

Practica co teu equipo en voz alta para interiorizar a mensaxe.

Escoita as críticas construtivas para puír a túa lectura antes de gravar.

Un bo traballo previo garante o éxito no estudo de son.

## Como o faredes?

### Paso a paso

1. Interioriza o texto:
   1. Canto mellor coñezas o guión, máis fluída será a gravación e máis rápido remataredes o traballo no estudo.
2. Ensaia en voz alta:
   1. Traballa co teu grupo de catro persoas.
   2. Lede o guión individualmente e despois en conxunto para coller o ritmo adecuado.
3. Escoita e mellora:
   1. Como parte dun equipo, a túa misión é escoitar con atención, propoñer ideas e aceptar críticas construtivas para puír a lectura.
4. O obxectivo final:
   1. Lembra que o éxito da gravación depende de como te prepares agora.
   2. Fala con paixón e seguridade.

## Unha gravación de calidade

### A posición axeitada

- Durante unha gravación é moi importante manter sempre a mesma distancia respecto ao micrófono para que non varíe a intensidade do son das voces.
- Busca unha posición cómoda para ler o guión.
- Ten en conta que todo os ruídos quedarán gravados así que evita mover o guión.

### Unha boa proba de son

- Realizar unha boa proba de son pode axilizar moito a edición do audio.
- Asegúrate de que todas as persoas proben para que as voces soen ao mesmo nivel e non estea unha máis forte que outra, pois perderás moito tempo arranxando o volume de cada intervención.

### Colle aire e comeza

- Lembra ler o guión con calma e non correr, deste xeito será máis agradable para os ouvintes.
- Se cometes algún erro non pasa nada. Todos os profesionais se trabucan.
- Se consideras que o erro é moi grave podes dar unha palmada e continuar dende ese punto, deste xeito poderás atopar os erros de xeito sinxelo durante a edición.

### Edita e comparte

- Unha vez teñas o audio gravado, chega o momento de engadir a túa sintonía.
- Tamén podes buscar música sen dereitos de autor e engadila de fondo para facer máis profesional o teu programa.
- Unha vez teñas o teu programa listo, exporta en mp3 e partíllao na plataforma que che indique o equipo docente.

## Audio

audio/mpeg

# Ficha de traballo en equipo: A banda sonora da túa vida

Descarga a ficha de traballo do reto en formato editable.

- Ficha de traballo para a elaboración do reto en ODT (descarga o documento) (Nova xanela)
- Ficha de traballo para a elaboración do reto en PDF (abre en nova xanela) (Nova xanela)

# Rúbrica para avaliar o teu pódcast

Rúbrica para avaliar o teu pódcast
| Excelente | Satisfactorio | Mellorable | Insuficiente
--- | --- | --- | --- | ---
O silencio | O silencio utilízase de forma consciente e expresiva, tanto para dar comezo á gravación como durante o seu transcurso. (1) | Tense en conta o silencio antes de comezar a gravación e enténdese a importancia do seu uso como recurso indispensable. (0,75) | Hai certa atención ao silencio ao inicio pero non durante todo o pódcast. (0,50) | Non se valora o silencio para comezar a gravación nin durante o proceso. (0,25)
Variedade | Cada persoa do equipo participa de forma activa durante a elaboración do pódcast. (1) | Case todas as persoas do equipo participan de forma activa durante a elaboración do pódcast. (0,75) | Algunhas das persoas do equipo non participan de forma activa durante a elaboración do pódcast. (0,50) | A maioría das persoas do equipo non participan de forma activa durante a elaboración do pódcast. (0,25)
Sintonía | A sintonía do pódcast é pegadiza e está ben interpretada. (1) | A sintonía do pódcast é bastante pegadiza e está bastante ben interpretada. (0,75) | A sintonía do pódcast non é pegadiza ou non está ben interpretada. (0,50) | A sintonía do pódcast non é pegadiza e non está ben interpretada. (0,25)
Entrevistas | As entrevistas están ben elaboradas e resultan fluídas e entretidas. (1) | As entrevistas están bastante ben elaboradas e son fluídas. (0,75) | As entrevistas non están ben elaboradas ou non resultan fluídas. (0,50) | As entrevistas non están ben elaboradas e non resultan fluídas. (0,25)
O contido | Hai varios exemplos de cancións e artistas musicais contextualizadas en diferentes etapas. (1) | Hai algúns exemplos de cancións e artistas musicais contextualizadas en diferentes etapas. (0,75) | Hai algúns exemplos de cancións e artistas musicais pero apenas están contextualizadas en diferentes etapas. (0,50) | Hai poucos exemplos de cancións e artistas musicais e non contextualizadas en diferentes etapas (0,25)
A cuña | A cuña publicitaria é pegadiza e ten unha mensaxe clara. (1) | A cuña publicitaria é bastante pegadiza e ten unha mensaxe bastante clara. (0,75) | A cuña publicitaria non resulta pegadiza ou non ten unha mensaxe o suficientemente clara. (0,50) | A cuña publicitaria non resulta pegadiza nin ten unha mensaxe o suficientemente clara. (0,25)
Traballo en equipo | O reto amosa un excelente traballo en equipo. (1) | O reto amosa un bo traballo en equipo. (0,75) | O reto amosa un excelente traballo en equipo. (0,50) | O reto non amosa un aceptable traballo en equipo. (0,25)

Elaboración propia (proxecto cREAgal). Rúbrica para avaliar o teu pódcast (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

# Diario de aprendizaxe

Unha vez que xa remataches o teu reto é o momento de reflexionar.

Recorda todo o que aprendiches e traballaches para poder realizalo.

Tampouco esquezas as dificultades e como soubeches solucionalas.

É o momento de ir ao teu diario de aprendizaxe e reflexionar sobre o traballo realizado.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)