# 3.1. O amencer

## Glosario

## Coio

Coio:

  Pedra que se vai erosionando quedando redondeada e lisa.

Exemplo:

  Ao final do río podes atopar os coios que foron quedando lisos ao baixar a montaña no río.

## Suite

Suite:

  Conxunto de pezas instrumentais breves, xeralmente danzas de tempo contrastante, que están na mesma tonalidade.

Exemplo:

  A s uite musical xorde a partir de danzas do Renacemento.

# A que soa a túa mañá?

Como comeza a banda sonora do teu día?

Vai in crescendo pouco a pouco ou es dos que tes un estridente son de espertador?

A maneira na que comezas o día pode marcar unha diferenza en como te sintas no resto da xornada.

Dedicar uns minutos a estirarse permite conectar cos sons da casa, do xardín ou da rúa, que tamén están a espertar.

O compositor Edvar Grieg logrou transmitir dun xeito inigualable o espertar da natureza en A mañá.

Fíxate no diálogo inicial entre a frauta traveseira e o óboe e como pouco a pouco todos os instrumentos se van unindo ao amencer.

Coñeces algunha outra obra que describa o espertar da natureza?

## Audio

audio/mpeg

## Un galego en Hollywood

Hai un dito que di que hai galegos ata na lúa, así que, de seguro hai máis dun galego en Hollywood.

José Manuel Cancela é un compositor galego que está a compoñer música para series e películas de Hollywood e que conta nada menos que con 5 premios Emmy!

Traballou con compositores veteranos de cine e televisión como Christopher Lennertz, Christopher Young, Javier Navarrete entre outros, contribuíndo con música e produción musical a varios proxectos para os principais estudios e cadeas de televisión.

A súa formación non se limita á composición de BSO, senón que tamén traballou con figuras tan relevantes coma Celia Cruz, The Backstreet Boys, Chick Corea, U2 ou Janet Jackson.

De rapaz namorouse do son da gaita e esa foi a porta de entrada a crear non só a súa propia banda sonora, senón a de moita outra xente.

E a ti, que che apaixona?

## Lectura facilitada

José Manuel Cancela é un compositor galego que crea música para series e películas de Hollywood.

Gañou 5 premios Emmy e traballou con artistas moi coñecidos como Celia Cruz, U2 e The Backstreet Boys.

A súa paixón pola música comezou coa gaita cando era novo. Este foi inicio da banda sonora da súa vida

E a ti, que che apaixona?

## Audio

audio/mpeg

# Bach ou rock?

Que relación cres que pode haber entre unha obra de Johann Sebastian Bach, un himno dos Rolling Stones e a banda sonora da túa serie favorita?

Aínda que parezan mundos opostos, unha mesma melodía ten o poder de transformarse.

Pode transmitir sensacións distintas dependendo de tres claves: os instrumentos que a interpreten, o ritmo que se lle imprima ou o estilo do compositor ou compositora.

A música é unha linguaxe que se reinventa constantemente.

Es capaz de recoñecer unha mesma alma en cancións tan diferentes?

## Hoxe é mércores?

Hoxe é mércores? Ou quizais deberías dicir... Mércores Addams?

Presta moita atención aos seguintes fragmentos.

Se tes preto a alguén que fose mozo ou moza nos anos 60, convídao a escoitar contigo.

Seguro que leva unha sorpresa!

## Johan Sebastian Bach

Escoita a suite para cello N.º 1 de Johann Sebastian Bach.

Agora, compáraa coa versión que toca Merlina na súa serie.

- Fíxate no instrumento. É o mesmo?
- Que sensación che transmite a versión de Bach fronte á de Merlina? (Pensa se unha é máis "clásica" e a outra máis "escura").

## Coios rodantes

Agora vas dar un salto aos anos 60 co tema Paint it, Black da banda británica The Rolling Stones.

A primeira vista, parece que non ten nada que ver con Bach, pero...

- Es capaz de cantaruxar a melodía principal que fan os Rolling Stones e despois escoitar o que toca Merlina co seu cello?

Aínda que o estilo é rock, a melodía é a mesma.

- Que cres que cambiou? O ritmo, a actitude dos músicos ou os instrumentos?

## Debate

Reúnete cos teus compañeiros e compañeiras e decidide:

- Cal das tres versións vos parece máis enérxica?
- Por que credes que os creadores da serie escolleron unha canción de rock dos anos 60 para que un personaxe a toque cun instrumento do século XVIII?

## Audio

audio/mpeg

# A música "clásica" é doutros tempos

Agora vas realizar unha actividade que mestura a potencia das orquestras sinfónicas cos teus debuxos animados, películas, series e mesmo coa publicidade que ves a diario.

Ti es dos que pensa que non vas recoñecer ningunha obra?

Pois prepárate, porque o máis probable é que te sorprendas.

Trata de relacionar cada banda sonora coa súa "música clásica" correspondente.

## Fada de azucre - Tchaikovsky

## The Planets, ´Mars´ - Holst

## O Carnaval dos animais - Camille Saint-Saëns

## A raíña da noite - Mozart

## Star Wars

Con cal o relacionas? Encher ocos (1):
JXUwMDBjJXUwMDNjJXUwMDBkJXUwMDQ1JXUwMDcwJXUwMDNjJXUwMDBkJXUwMDBmJXUwMDBiJXUwMDExJXUwMDA3JXUwMDVmJXUwMDBjJXUwMDk0JXUwMGY5JXUwMDJjJXUwMDEzJXUwMDAxJXUwMGM3

## Fantasía

Con cal o relacionas? Encher ocos (2):
JXUwMDE3JXUwMDZmJXUwMDYzJXUwMDIyJXUwMDEzJXUwMDFjJXUwMDBmJXUwMDE3JXUwMDE3JXUwMDBkJXUwMDRjJXUwMDQ0JXUwMDBiJXUwMDFjJXUwMDUzJXUwMDQxJXUwMDBmJXUwMDA3JXUwMDA0JXUwMDBjJXUwMDA4JXUwMDFh

## O quinto elemento

Con cal o relacionas? Encher ocos (3):
JXUwMDE5JXUwMDYxJXUwMDUyJXUwMDEzJXUwMDhjJXUwMDFjJXUwMDkwJXUwMDQxJXUwMDQ0JXUwMDA1JXUwMDQxJXUwMDRlJXUwMDAxJXUwMDA2JXUwMDFkJXUwMDEx

## Hedwig´s Theme - Harry Potter

Con cal o relacionas? Encher ocos (4):
JXUwMDFjJXUwMDI1JXUwMDBmJXUwMDE0JXUwMDFiJXUwMDQxJXUwMDQ0JXUwMDA1JXUwMDQxJXUwMDQ2JXUwMDA3JXUwMDA1JXUwMDA1JXUwMDQxJXUwMDQ0JXUwMDAxJXUwMDQ1JXUwMDQxJXUwMDFiJXUwMDBmJXUwMDE2JXUwMDExJXUwMDE3

Activar JavaScript

Lembra que manter unha escoita activa en cada fragmento é fundamental para identificar a melodía principal e ver como a música clásica segue viva nas bandas sonoras de hoxe.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)