# 3.6. Deberes ao ritmo do Bronx

## Glosario

## Hoe Avenue

Hoe Avenue

  Hoe Avenue é unha rúa do distrito do Bronx.

Exemplo:

  A reunión sucedida en Hoe Avenue foi clave para lograr a paz entre as bandas do Bronx.

## O Bronx

O Bronx

  O Bronx é un dos 5 distritos que forman a cidade de Nova York e é o único que se atopa en terra firme. Foi moi relevante na década de 1970 por ser o lugar de orixe do hip-hop.

Exemplo:

  O Bronx ten unha grande diversidade cultural.

# Boom-Bap

## Unha cultura

Hoxe ao saír do colexio vas á casa dun compañeiro para facer un traballo.

Convídante a merendar e despois comezades a traballar.

Hai algo que te distrae, un ritmo moi marcado, un "BOOM-BAP" constante.

O teu compañeiro comenta:

- Desculpa, é meu irmán escoitando hip-hop. Encántanlle as letras e bailar cos ritmos.

Ti ficas sorprendido, é unha música interesante con letras que conectan contigo.

Pero, como se orixinou esta música?

Ou mellor dito, como naceu esta cultura?

## Orixes

O hip-hop xurdiu na década de 1970 no barrio do Bronx, en Nova York, dentro de comunidades afroamericanas e latinas.

A súa orixe está relacionada coas block parties, festas que tiñan lugar nas rúas onde a xente nova se reunía para escoitar música e bailar.

Os DJ, abreviatura de disc jockey, creaban bases musicais cos tocadiscos e os MC, master of ceremony, improvisaran rimas.

Algunhas das primeiras fontes de inspiración para os MCs foron o locutor de radio Jocko Henderson que improvisaba rimas mentres poñía música e canción Here Comes The Judge de Pigmeat Markham.

Como era unha música marxinal, as primeiras gravacións de rap vendíanse na rúa, nos maleteiros dos coches.

Deste xeito DJs e MCs facíanse coñecidos nos barrios.

A moda tamén foi un elemento tan importante que ata o grupo RUN DMC fixo un tema dedicado ás súas zapatillas.

Outros como Kris Kross decidiron poñer os pantalóns ao revés!

## Breakdance

O breakdance naceu xunto ao hip-hop.

As persoas que bailan breakdance son denominados b-boys ou b-girls e improvisan as súas coreografías.

Neste baile existen diferentes tipos de pasos.

- Os toprock realízanse de pé e serven para iniciar a coreografía.
- Os footwork ou downrock, son acrobáticos e realízanse no chan.

## Graffiti

O graffiti aparece nos anos 60 ligado ao hip-hop cos tags, unha práctica na que escribían o seus nomes e o número da súa rúa.

A partir dese momento a técnica foi perfeccionándose e apareceron diferentes estilos, especialmente a partir da publicación dun artigo sobre o graffiteiro Taki 183 que motivou a outras persoas.

Na década dos 70 o graffiti foi empregado como competición entre bandas.

A partir dos anos 90 empezou a popularizarse esta práctica polo resto do mundo.

## Pioneiras

Nos inicios do hip-hop tamén houbo artistas como Queen Latifah ou Monie Love que demostraron que esta era unha cultura para todas as persoas.

O seu tema Ladies First é unha mostra, con frases como "os estereotipos deben fuxir, son un desastre pero cambio a escena" ou "como nai, como filla, desexo que me leves ao ritmo".

En Galicia tamén temos unha forte escena de hip-hop encabezada por mulleres cunha ampla traxectoria como Wöyza.

## En España...

A chegada do hip-hop a España tivo lugar na década dos 80 de dúas formas diferentes.

Por unha banda, os soldados estadounidenses destinados en Rota, Torrejón de Ardoz e Morón de la Frontera trouxeron consigo cintas de casete e discos de rap, así como os diferentes bailes.

Por outra banda, películas como Beat Street ou Breakin' achegaron esta cultura a xente nova.

## Lectura facilitada

## Unha cultura

Facendo un traballo na casa dun amigo, un ritmo constante (BOOM-BAP) e potente desvía a túa atención.

Alguén escoita música no cuarto do lado.

É o hip-hop, unha cultura que atrapa tanto polo seu ritmo como pola mensaxe das súas letras.

Como naceu este movemento que conecta música, baile e sociedade?

## Orixes

O movemento naceu en Nova York dentro das comunidades afroamericanas e latinas.

- Block parties: festas na rúa onde a xuventude se reunía para bailar.
- Os protagonistas:
  - DJ (Disc Jockey): crea as bases musicais cos tocadiscos.
  - MC (Master of Ceremony): improvisa as rimas sobre a música. Unha das pezas que os inspirou foi Here Comes The Judge.
- Curiosidades:
  - As gravacións eran marxinais, vendíanse nos maleteiros dos coches.
  - Moda: elemento clave (RUN DMC e as súas zapatillas ou Kris Kross cos pantalóns ao revés).

## Breakdance

O baile improvisado dos b-boys e b-girls.

Diferéncianse dous tipos de pasos:

- Toprock: pasos de pé para iniciar a coreografía e marcar o ritmo.
- Footwork / Downrock: movementos acrobáticos que se realizan directamente no chan.

## Graffiti

Naceu nos anos 60 ligado aos tags (asinar co nome e o número da rúa).

- Evolución: pasou de ser unha competición entre bandas nos 70 a unha arte mundial dende os 90.
- Referente: Taki 183 foi o graffiteiro que inspirou a toda unha xeración tras saír na prensa.

## As mulleres primeiro!

A cultura hip-hop é para todas as persoas, con figuras femininas fundamentais dende o inicio.

- Pioneiras: Queen Latifah e Monie Love romperon estereotipos co himno "Ladies First".
- Escena galega: destaca a ampla traxectoria de Wöyza.

## A chegada a España

O hip-hop aterrou nos anos 80 por dúas vías principais:

- Bases militares: soldados dos EUA en Rota, Torrejón ou Morón trouxeron os primeiros casetes e discos.
- Cine: Películas como "Beat Street" ou "Breakin'" espallaron o baile e a estética entre a xuventude española.

## Audio

audio/mpeg

## Apoio visual

### Unha cultura

O hip-hop é un movemento cultural que atrapa tanto polo seu potente ritmo constante (BOOM-BAP) como pola mensaxe social das súas letras.

### Orixes

Nado en Nova York coas block parties. Os seus piares son o DJ, que crea as bases, e o MC, que improvisa as rimas coa súa propia estética e moda.

### Breakdance

Baile improvisado de b-boys e b-girls. Divídese en dous estilos básicos: pasos de pé (toprock) e as acrobacias directamente no chan (footwork).

### Graffiti

Orixinado nos anos 60 cos tags. Evolucionou dunha competición de bandas nos 70 ata converterse nunha recoñecida arte visual a nivel mundial.

### As mulleres primeiro!

Figuras femininas esenciais dende o inicio como Queen Latifah. Na nosa terra, cómpre suliñar a consolidada traxectoria da artista galega Wöyza.

### A chegada a España

O movemento adiante nos 80 grazas á música que traían os soldados norteamericanos ás bases militares e á estrea de películas sobre danza urbana.

## Cambiade a loita pola danza

A inicios da década dos 70 o Bronx era un lugar perigoso para a xente nova.

Moitos pertencían a bandas que acababan enfrontándose entre elas provocando unha situación de inseguridade.

No ano 1971 un membro do grupo musical Ghetto Brothers foi asasinado e isto deu lugar á celebración dunha reunión en Hoe Avenue onde varias bandas rivais pactaron unha tregua.

Tras esta reunión fundouse a Universal Zulu Nation, que organizaba batallas de breakdance, competicións de DJ e jams como novos espazos onde obter prestixio coa arte en lugar da violencia.

Este acto freou a violencia no Bronx e é unha mostra de como a música e a arte poden axudar a que o mundo sexa un lugar mellor.

## Lectura facilitada

A principios dos anos 70, o barrio do Bronx era un lugar perigoso para moitos mozos e mozas.

Había bandas que se enfrontaban entre elas e isto causaba violencia.

En 1971, un membro do grupo Ghetto Brothers foi asasinado.

Despois deste feito, varias bandas reuníronse e acordaron deixar de pelexar.

Máis tarde creouse a Universal Zulu Nation.

Esta organización promovía actividades como o breakdance, as competicións de DJ e a música.

Así, a xente nova podía gañar respecto a través da arte e non da violencia.

Este cambio axudou a reducir a violencia no Bronx.

É un exemplo de como a música e a arte poden mellorar a sociedade.

## Audio

audio/mpeg

# Unha cera de cores cambiou a música

## Na procura do breakdown

O hip-hop é un dos estilos máis populares.

O seu ritmo, a súa estética e as súas letras conectan con xente de todas as idades.

Pero este estilo non sería o mesmo de non ser por unha cera de cores, como é posible?

As orixes deste estilo son humildes.

A xente sen recursos para ir ás festas disco comezou a organizar alternativas no seu barrio.

Para que a xente bailase, as persoas que poñían a música, chamadas DJ, escollían as partes das cancións onde o ritmo e batería estaban máis marcados, os breakdown.

Era preciso empregar 2 vinilos: mentres un soaba, daban voltas ao outro en busca do breakdown. Isto era un labor complexo e era preciso estar moi pendente.

## O segredo de DJ Grandmaster Flash

DJ Grandmasterflash era capaz de prolongar os breakdowns sen equivocarse, e facer que a xente bailase toda a noite, mesmo el se movía dando voltas arredor dos pratos.

O seu segredo: unha cera de cores coa que marcaba a parte do vinilo onde iniciaba e remataba o breakdown.

Como podes ver, os inicios do hip-hop estiveron marcados dende un inicio polas ganas de partillar música e o enxeño das persoas que o crearon.

## Lectura facilitada

## Na procura do breakdown

O hip-hop naceu da humildade e do enxeño.

A xente non tiña recursos para ir ás discotecas así que crearon as súas propias festas no barrio.

- O obxectivo: que a xente non parase de bailar.
- Os DJs buscaban o breakdown, a parte da canción onde a batería e o ritmo son máis potentes.
- Había que usar 2 vinilos á vez. Mentres un soaba, o DJ buscaba a man o punto exacto no outro disco. Era unha tarefa complexa que esixía precisión total.

## O segredo de DJ Grandmaster Flash

DJ Grandmasterflash revolucionou as festas porque era capaz de prolongar eses ritmos toda a noite sen equivocarse nunca.

- A técnica: movíase con enerxía arredor dos pratos mentres mantiña o ritmo infinito.
- O segredo: unha simple cera de cores.
- O truco: marcaba directamente sobre o vinilo onde empezaba e onde remataba o breakdown. Así, grazas a esas marcas visuais, sabía exactamente onde colocar a agulla.

## Audio

audio/mpeg

# O hip-hop na aula

Agora que coñeces as raíces desta cultura, toca pasar á acción.

É o momento de ser ti protagonista destes ritmos.

Escolle unha das seguintes actividades para realizar.

Podes elixir a que máis se adapte a ti.

## Audio

audio/mpeg

# Opción A: Soando no beat

O beat é a base instrumental sobre a que se constrúe o rap.

Agora, ti vas formar parte dunha destas creacións: escoita a seguinte base e interpreta a melodía proposta.

Podes utilizar un xilófono, un carillón ou un metalófono.

audio/mpeg

Anímate tamén a probala coa frauta!

audio/mpeg

## Audio

audio/mpeg

## Apoio visual

Aula hip-hop – CREAGAL by CREAGAL

# Opción B: Es MC

Agora que coñeces o hip-hop en profundidade chega o momento de ser MC.

Escoita esta base e escribe un mínimo de 2 estrofas.

Unha vez escritas practica ben o ritmo para rapear sobre o beat.

audio/mpeg

Podes coller esta estrutura como guía:

"Hoxe na clase traballo o rap

imitando ao Bronx o facemos soar

se collo o micro comezo a berrar

tirando barras parezo voar."

## Audio

audio/mpeg

# Opción C: Samples e ritmo

Un sample é un fragmento musical que os produtores utilizan como base para as súas creacións.

Ao combinar diferentes mostras, dan lugar a unha peza completamente nova.

Un dos samples rítmicos máis icónicos da historia é o de "Apache", do grupo The Incredible Bongo Band.

A continuación, vas escoitar varios exemplos de batería, tenta relacionar cada un deles coa súa transcrición rítmica correspondente.

## Audio 1

audio/mpeg

## Audio 2

audio/mpeg

## Audio 3

audio/mpeg

##

Encher ocos (1):
JXUwMDE5JXUwMDM0JXUwMDExJXUwMDBkJXUwMDA2JXUwMDRmJXUwMDEy

##

Encher ocos (2):
JXUwMDE5JXUwMDM0JXUwMDExJXUwMDBkJXUwMDA2JXUwMDRmJXUwMDEz

##

Encher ocos (3):
JXUwMDE5JXUwMDM0JXUwMDExJXUwMDBkJXUwMDA2JXUwMDRmJXUwMDEx

Activar JavaScript

Recorda que a partitura che di cos ollos o que o audio che di aos oídos. Fíxate ben no compás..

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)