# 1.1. A música dunha xeración

## Glosario

## Árbore xenealóxica

Definición:

  Representación dos familiares dunha persoa en formato gráfico como pólas que nacen dunha árbore.

Exemplo:

  A árbore xenealóxica da miña familia inclúe o meu bisavó que viviu en Arxentina.

# Creación dun pódcast

Vas crear unha árbore xenealóxica sonora da túa familia ou contorna.

Este reto consiste en gravar e editar un pódcast onde amoses como foi evolucionando o consumo da música nas diferentes xeracións.

O teu pódcast contará con música orixinal que deberás compoñer en grupo cos instrumentos da aula.

## Árbore xenealóxica sonora

### Paso 1: análise de diferentes pódcast

- Analizarás diferentes pódcast para coñecer os elementos que os compoñen.
- Analizarás os elementos básicos para crear unha peza musical.
- O obxectivo é crear a sintonía do teu pódcast.

### Paso 2: gravación dunha sintonía

- Ensaiarás e gravarás en grupo a túa sintonía.
- Escollerás en grupo unha asociación da contorna e realizarás unha investigación sobre ela.
- O obxectivo e ter unha sintonía propia e unha guía para realizar entrevistas.

### Paso 3: realización de entrevistas e anuncio

- Gravarás un anuncio para promover a asociación escollida.
- Crearás un cuestionario para coñecer os hábitos de consumo da música.
- Realizarás entrevistas a persoas da túa contorna de diferentes idades empregando o cuestionario.
- O obxectivo é crear un pódcast sobre a evolución da música urbana.

### Paso 4: edición e difusión do pódcast

- Editarás en grupo os diferentes fragmentos de entrevistas recollidos.
- Engadirás fragmentos musicais das pezas escollidas e o teu anuncio.
- Engadirás a túa sintonía ao comezo e ao final.
- Exportarás o audio para partillalo na plataforma escollida.

## Audio

audio/mpeg

# Que vas aprender?

Coa realización deste reto aprenderás a:

- Coñecer as tendencias musicais das últimas décadas.
- Diferenciar os timbres dos instrumentos musicais e analizar a súa relación coas emocións.
- Crear a sintonía de inicio dun pódcast e un jingle para un anuncio publicitario.
- Coñecer as fases da creación, gravación e difusión dun programa de radio ou pódcast.
- Elaborar o teu propio pódcast ou programa de radio.
- Traballar en equipo e distribuír tarefas de forma coordinada e consensuada.

## Audio

audio/mpeg

# Ficha de traballo en equipo: A banda sonora da túa vida

Descarga a ficha de traballo do reto en formato editable.

- Ficha de traballo para a elaboración do reto en ODT (descarga o documento) (Nova xanela)
- Ficha de traballo para a elaboración do reto en PDF (descarga o documento) (Nova xanela)

# Sempre en equipo

## Como formar o equipo?

### 1. Reflexiona

Reflexiona sobre as seguintes habilidades e autoavalía os seguintes aspectos co diagrama de tea de araña de abaixo:

- Vocalizo e modulo a voz.
- Falo ben en público.
- Uso ferramentas tecnolóxicas.
- Teño gustos musicais diversos.
- Dáseme ben crear melodías e/ou letras.

### 2. Busca

- Busca compañeiros e compañeiras que teñan boas puntuacións nas habilidades nas que ti teñas unha menor puntuación.
- O obxectivo é lograr formar un equipo no que todas as habilidades estean completas ou o máis fortes posible.

### 3. Roles

- Unha vez formado o equipo, presta atención aos roles.
- No botón de abaixo aparecen os diferentes roles dentro do grupo.
- Decide en grupo cal é o que mellor se adapta a cada integrante.

## Audio

audio/mpeg

## Roles

## Portavocía

A persoa que cumpre o rol de portavoz:

- Pregunta as dúbidas do equipo ao docente e comunícase co resto dos equipos.
- Presenta aos demais os resultados das tarefas realizadas.
- Responde ás preguntas do/da docente.

## Secretaría

A persoa que cumpre o rol da secretaría:

- Lembra as tarefas pendentes e os compromisos grupais e individuais.
- Comproba que todas as persoas do equipo anoten a tarefa e que a realicen.
- Anota o traballo realizado nos documentos do equipo.

## Coordinación

A persoa que cumpre o rol da coordinación:

- Organiza as tarefas que se deben realizar.
- Comproba que cada persoa fai a súa parte.
- Anima o equipo a seguir avanzando.
- Dirixe a reflexión realizada ao final de cada tarefa.

## Moderación

A persoa que cumpre o rol de moderador/a:

- Supervisa o nivel de ruído e as quendas de palabra.
- Controla o tempo de traballo.
- Encárgase do material, de distribuílo e de recollelo.

## Audio

audio/mpeg

# Diagrama de tea de araña

Xa sabes que para que un traballo en equipo saia adiante é preciso responsabilizarse das propias tarefas, escoitar con respecto as ideas dos demais así como achegar ideas propias.

Por iso, sen esquecer o que xa sabes sobre traballar en equipo, vas dar un paso máis e avaliarte con respecto a habilidades indispensables para superar este reto.

https://www.geogebra.org/m/eh3uynaw (Nova xanela)

Proxecto%20cREAgal,https%3A//www.geogebra.org/m/qxekqkpg,Copia%20de%20GG_MAT2ESO_REA04_Radar_eval%FAa_el_reto,1,Autor%EDa
Actividade%20non%20completada,Actividade%20superada.%20Puntuaci%F3n%3A%20%25s,Actividade%20non%20superada.%20Puntuaci%F3n%3A%20%25s,Gardar%20a%20puntuaci%F3n

# Diario de aprendizaxe

Agora que xa sabes cal é o desafío é hora de poñerse....!

Antes de nada, debes pararte a refrescar os coñecementos previos.

Lembra que estes coñecementos serán de grande axuda durante o proceso, tanto a nivel individual como colectivo.

É o momento de ir ao teu diario de aprendizaxe e reflexionar sobre o traballo realizado.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)